CONVOCATÒRIA PER AL DISSENY I L'ORGANITZACIÓ DE MICROCREDENCIALS UNIVERSITÀRIES DE LA UNIVERSITAT D'ALACANT EN EL MARC DEL PLA D'ACCIÓ PER AL DESENVOLUPAMENT DE MICROCREDENCIALS UNIVERSITÀRIES A ESPANYA DEL MINISTERI DE CIÈNCIA, INNOVACIÓ I UNIVERSITATS, PLA MICROCREDS PER AL CURS ACADÈMIC 2024/2025 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55213)
  + [Valencià](/va/acuerdo/55215)






Selector de idioma

Leer

* [Español](/es/acuerdo/55110)
* [Valencià](/va/acuerdo/55167)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PER AL DISSENY I L'ORGANITZACIÓ DE MICROCREDENCIALS UNIVERSITÀRIES DE LA UNIVERSITAT D'ALACANT EN EL MARC DEL PLA D'ACCIÓ PER AL DESENVOLUPAMENT DE MICROCREDENCIALS UNIVERSITÀRIES A ESPANYA DEL MINISTERI DE CIÈNCIA, INNOVACIÓ I UNIVERSITATS, PLA MICROCREDS PER AL CURS ACADÈMIC 2024/2025[Butlletí Oficial Universitat d'Alacant](/ca/Publicacion)
=====================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PER AL DISSENY I L'ORGANITZACIÓ DE MICROCREDENCIALS UNIVERSITÀRIES DE LA UNIVERSITAT D'ALACANT EN EL MARC DEL PLA D'ACCIÓ PER AL DESENVOLUPAMENT DE MICROCREDENCIALS UNIVERSITÀRIES A ESPANYA DEL MINISTERI DE CIÈNCIA, INNOVACIÓ I UNIVERSITATS, PLA MICROCREDS PER AL CURS ACADÈMIC 2024/2025

Data d'aprovació
:   16/01/2025

Data de publicació
:   20/01/2025

Òrgan competent
:   Vicerectora de Formació Permanent i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55685)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55122)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55985)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PER AL DISSENY I L'ORGANITZACIÓ DE MICROCREDENCIALS UNIVERSITÀRIES DE LA UNIVERSITAT D'ALACANT EN EL MARC DEL PLA D'ACCIÓ PER AL DESENVOLUPAMENT DE MICROCREDENCIALS UNIVERSITÀRIES A ESPANYA DEL MINISTERI DE CIÈNCIA, INNOVACIÓ I UNIVERSITATS, PLA MICROCREDS PER AL CURS ACADÈMIC 2024/2025&url=https://www.boua.ua.es/va/acuerdo/55887)

**Títol:** CONVOCATÒRIA PER AL DISSENY I L'ORGANITZACIÓ DE MICROCREDENCIALS UNIVERSITÀRIES DE LA UNIVERSITAT D'ALACANT EN EL MARC DEL PLA D'ACCIÓ PER AL DESENVOLUPAMENT DE MICROCREDENCIALS UNIVERSITÀRIES A ESPANYA DEL MINISTERI DE CIÈNCIA, INNOVACIÓ I UNIVERSITATS, PLA MICROCREDS PER AL CURS ACADÈMIC 2024/2025

**Secció:** CONVOCATÒRIES I CONCURSOS

**Òrgan:** Vicerectora de Formació Permanent i Llengües

**Data d'aprovació:** dijous, 16 de gener de 2025

CONVOCATÒRIA PER AL DISSENY I L'ORGANITZACIÓ DE MICROCREDENCIALS UNIVERSITÀRIES DE LA UNIVERSITAT D'ALACANT EN EL MARC DEL PLA D'ACCIÓ PER AL DESENVOLUPAMENT DE MICROCREDENCIALS UNIVERSITÀRIES A ESPANYA DEL MINISTERI DE CIÈNCIA, INNOVACIÓ I UNIVERSITATS, PLA MICROCREDS PER AL CURS ACADÈMIC 2024/2025

1-            INTRODUCCIÓ I OBJECTIU

Segons el Reial decret 822/2021, de 28 de setembre, pel qual s'estableix l'organització dels ensenyaments universitaris i el procediment per a assegurar-ne la qualitat (d'ara endavant, RD 822/2021), «les universitats podran impartir ensenyaments propis de menys de 15 ECTS que requerisquen o no titulació universitària prèvia, en forma de microcredencial o micromòduls, que permeten certificar resultats d'aprenentatge lligats a activitats formatives de curta duració».

La Universitat d'Alacant, compromesa amb la innovació educativa, ha apostat per aquestes microcredencials universitàries (d'ara endavant, MCDU), un nou model formatiu impulsat des de la Unió Europea per a afavorir la inclusió i la igualtat d'oportunitats, facilitar l'accés a l'educació, la formació i les oportunitats professionals. Les MCDU són accions formatives plasmades en certificats digitals que reconeixen la nova oferta de cursos d'alta especialització i duració curta que ofereix la universitat, orientades a l'adquisició de competències especialitzades i a la millora de l'ocupabilitat. Aquestes MCDU ofereixen una formació flexible i d'alta qualitat, adaptada a les demandes del mercat laboral i a les necessitats de formació contínua i al llarg de la vida.

En aquest context, el Vicerectorat de Formació Permanent i Llengües seleccionarà, en règim de concurrència competitiva, les microcredencials universitàries per al període gener-juny de 2025 que s'oferiran en la Universitat d'Alacant. L'objectiu és contribuir a la innovació educativa i flexibilitat en l'aprenentatge que proporciona l'MCDU, facilitar el reconeixement formal d'habilitats, afavorir l'accés a l'educació al llarg de la vida orientada a millorar l'ocupabilitat i atendre les necessitats del mercat i de la societat des de la nostra universitat d'una manera organitzada i estructurada.

En qualsevol cas, la impartició efectiva de cadascuna de les microcredencials seleccionades estarà condicionada al fet que s'hi matricule un nombre d'estudiants que garantisca la viabilitat econòmica i d'infraestructura, sense que la selecció prèvia atribuïsca cap mena de dret o d'expectativa.

2-            ÀMBIT D'APLICACIÓ

Aquesta convocatòria s'aplica a les MCDU presentades a partir de la seua entrada en vigor, que es desenvolupen durant l'any 2025 i que complisquen els requisits per a ser finançades mitjançant el Pla d'Acció per al Desenvolupament de Microcredencials Universitàries a Espanya del Ministeri de Ciència, Innovació i Universitats (d'ara endavant, el Pla Microcreds) i gràcies als Fons Next Generation de la UE.

El finançament corresponent, disposat en aquesta convocatòria, recull els paràmetres establits en la Resolució de la Conselleria d'Educació, Cultura, Universitats i Ocupació per la qual s'instrumenta la transferència a les universitats públiques valencianes dels crèdits assignats a la Comunitat Valenciana per a l'execució del Pla per al Desenvolupament de Microcredencials Universitàries, inversió 6 del component 21 de l'addenda del Pla de Recuperació, Transformació i Resiliència per als exercicis 2023, 2024, 2025 i 2026 (d'ara endavant, Resolució de la Conselleria per a l'execució del Pla MCDU).

3-            PRESENTACIÓ DE SOL·LICITUDS I TERMINI

Les noves propostes d'MCDU es presentaran al Centre de Formació Permanent de la UA (d'ara endavant, CFP-UA) a través de l'app [«Propostes d'ensenyaments propis»](https://cvnet.cpd.ua.es/formacion_permanente), disponible en UACloud. Se seleccionarà l'opció CFC (Curs de Formació Contínua) i es triarà en el desplegable «Tipus de curs» l'opció «Microcredencial», en què s'hauran de completar els camps exigits.

Les propostes d'MCDU han de comptar amb l'aprovació de l'òrgan col·legiat de la unitat que conste com a organitzador acadèmic. La direcció acadèmica ha de recaure en un membre del col·lectiu del PDI de la Universitat d'Alacant, i l'equip docent podrà estar format per professorat de la Universitat d'Alacant, així com per professorat extern, especialista en la matèria, o professionals del sector que puguen aportar excel·lència a l'MCDU.

A més, la Resolució de la Conselleria per a l'execució del Pla MCDU recull que les universitats promouran itineraris formatius personalitzats i flexibles en els quals l'agregació o la combinació de microcredencials donen lloc a l'obtenció de títols de nivell superior. En aquest cas, les noves MCDU es podran agrupar per a arribar a obtenir un títol propi superior, com ara màster de Formació Permanent, especialista o expert o experta, mitjançant la superació de les MCDU corresponents. En cap cas serà obligatòria la matrícula simultània de totes les MCDU que formen part d'aquest itinerari.

La direcció acadèmica haurà d'aportar en la proposta de la microcredencial universitària un compromís de respecte al principi DNSH (principi de no causar mal significatiu al medi ambient), d'acord amb el que preveu el Pla de Recuperació i Resiliència, l'esmentat Reglament (UE) 2021/241 i la seua normativa de desenvolupament i l'Ordre HFP/1030/2021, i d'acord amb el que estableix la Resolució de la Conselleria d'Educació, Cultura, Universitats i Ocupació per la qual s'instrumenta la transferència a les universitats públiques valencianes dels crèdits assignats a la Comunitat Valenciana per a l'execució del Pla per al Desenvolupament de Microcredencials Universitàries. El document que recull aquest compromís es podrà descarregar en la web del CFP-UA.

D'altra banda, i en el marc del Pla de Recuperació, Transformació i Resiliència per als exercicis 2023, 2024, 2025 i 2026, en què s'integra el Pla Microcreds, un curs de Formació Contínua, que ja haja obtingut l'informe favorable de la Comissió d'Estudis i Formació de la UA (d'ara endavant, CEFUA) i haja sigut aprovat pel Consell de Govern a partir de l'1 de gener de 2023 pot ser reconvertit en MCDU. Per a fer-ho, s'haurà de presentar al CFP-UA l'imprès corresponent que es podrà descarregar en la web del CFP-UA.

Es podran presentar propostes d'MCDU fins al 15 de febrer de 2025. El termini de presentació de les propostes de MCDU està vinculat a la data d'impartició de l'MCDU, que haurà de ser durant el curs 2024/2025.

Totes les propostes rebudes amb posterioritat a aquest termini es gestionaran per ordre de recepció de la sol·licitud corresponent i mentre hi haja finançament disponible. Les MCDU que hagen sigut presentades a través de la convocatòria de Cursos d'Estiu de la Universitat d'Alacant Rafael Altamira 2025 tenen garantit el finançament.

Les sol·licituds seran valorades i aprovades de conformitat amb el que indica l'apartat 11 d'aquesta convocatòria.

Durant el desenvolupament de les MCDU s'aplicarà el corresponent procediment de qualitat establit pel CFP-UA, amb l'objectiu de garantir i millorar la formació. En cas que es presente una sol·licitud com a nova edició d'una MCDU impartida anteriorment, es tindran en compte els resultats sobre qualitat obtinguts a partir d'aquest procediment per a poder optar a la renovació de l'MCDU, els quals hauran de ser positius.

Les propostes d'MCDU a partir de 6 ECTS poden incloure pràctiques curriculars com a part del seu contingut. Aquestes pràctiques es desenvoluparan en el marc normatiu de la UA corresponent. En aquest cas caldrà adjuntar a la presentació de la microcredencial un projecte formatiu que continga, com a mínim, la informació següent:

o             Contingut de les pràctiques: quines competències vinculades amb la formació de la microcredencial s'adquiriran en l'entitat col·laboradora i quines activitats es duran a terme.

o             Entitats que col·laboraran: nom, CIF, sector econòmic o professional, ubicació, persona que s'encarregarà de la instrucció i supervisió de l'estudiantat durant les pràctiques, experiència professional que l'acredita com a instructor o instructora.

o             Professorat UA que s'encarregarà de la labor de tutela i d'avaluació de l'estudiantat en pràctiques.

o             Duració: mínim 25 hores i màxim 150 hores.

o             Dates previstes durant el curs.

o             Borsa d'ajuda econòmica, si escau.

Per a obtenir més informació sobre la convocatòria i el tràmit de presentació de propostes d'MCDU es pot consultar la web del CFP-UA.

Les microcredencials seleccionades en aquesta convocatòria seran gestionades, tant acadèmicament com econòmicament, llevat de justificació motivada, pel Centre de Formació Permanent, tenint en compte la capacitat del centre

4-            DOTACIÓ ECONÒMICA I PARÀMETRES

La dotació econòmica màxima és de 760.595,90 euros en concepte de producció de noves MCDU i de 81.492,48 euros en concepte de les ajudes recollides en l'apartat 7 d'aquesta convocatòria.

Aquesta dotació econòmica recull els paràmetres de la Resolució de la Conselleria per a l'execució del Pla MCDU, indicada en l'apartat 2 d'aquesta convocatòria.

La subvenció i les ajudes que es puguen concedir estan subjectes a la disponibilitat dels fons rebuts en la Universitat d'Alacant de conformitat amb el Pla Microcreds.

5-            REQUISITS DE LES MICROCREDENCIALSFINANÇABLES

Les MCDU podran ser finançables pel Pla Microcreds, segons estableix la Resolució de la Conselleria per a l'execució del Pla per al Desenvolupament de les Microcredencials Universitàries indicada en el punt 2 d'aquesta convocatòria, quan complisquen els requisits següents:

- Per al còmput del finançament a l'MCDU, només es tindrà en compte l'alumnat matriculat que tinga entre 25 i 64 anys complits a la data de començament del curs. Ara bé, l'alumnat amb dret a aquesta subvenció podrà coexistir en la mateixa formació amb l'alumnat que no complisca aquest requisit. Aquest últim no portarà associat cap finançament.

- El cost de matrícula per a l'alumnat de l'MCDU subvencionada no serà inferior al 30 % del cost total de l'MCDU.

- L'ajuda s'aplica a la matrícula general del curs. Qualsevol altra tarifa no serà objecte de subvenció per part d'aquesta convocatòria.

- El 30 % del cost que haurà d'assumir l'alumnat podrà ser finançat amb una altra aportació pública o privada, sempre que, al seu torn, no provinga de fons europeus.

- El cost màxim de l'MCDU haurà d'estar subjecte al que estableix el punt 6 d'aquesta convocatòria.

- El disseny de l'MCDU haurà d'estar enfocat de manera explícita a l'adquisició d'habilitats per al món laboral.

- Els continguts i objectius de l'MCDU hauran de donar resposta a una necessitat o expressió d'interès formal d'alguna empresa, administració pública, col·legi professional, associació o col·lectiu que justifique la demanda d'algun sector productiu per a la formació o requalificació dels seus professionals. Aquest aspecte s'articularà presentant un document que acredite aquesta necessitat o interès utilitzant el document de «Declaració d'interès», disponible en la web del CFP-UA.

En cas que no es puga aportar el document de «Declaració d'interès», les habilitats i competències que habilite l'MCDU hauran d'estar incloses en algun dels sectors identificats com a estratègics per l'organisme autònom de la Generalitat LABORA i que es poden consultar en <https://labora.gva.es/va/especialidades>

- El logo del Pla Microcreds (disponible en la web del CFP-UA) haurà d'estar visible en la informació i publicitat de l'MCDU oferida. Es farà constar expressament que la microcredencial és finançada a través del Pla Microcreds del Ministeri de Ciència, Innovació i Universitats i els Fons Next Generation de la UE. Es pot descarregar en la web del CFP-UA.

6-            CRITERIS PER A L'ASSIGNACIÓ DE FONS PER MCDU

En virtut de l'apartat f) QUART de la Resolució de la Conselleria per a l'execució del Pla Microcreds, el cost mitjà global de la formació emesa per cada universitat serà al voltant dels noranta-quatre euros per alumne-crèdit ECTS. Aquest import l'estableix com a cost mitjà el ministeri en el punt 6. Annex, apartat 1.1 de les Bases per a l'Acord de la Conferència General de Política Universitària de 13 de març de 2023.

Atenent aquest criteri, la Universitat d'Alacant estableix que el cost de realització de l'MCDU serà d'un màxim de 94 €/alumne/alumna-ECTS.

D'acord amb el que estableixen les bases per a l'Acord de la Conferència General de Política Universitària esmentada més amunt, es finançarà el 70 % del cost de realització de l'MCDU. El 30 % restant de la matrícula de l'MCDU procedirà de l'import abonat per l'alumnat en concepte de taxes acadèmiques. Aquest 30 % també podrà ser finançat amb una altra aportació pública o privada, sempre que, al seu torn, no provinga de fons europeus.

A l'import total de la subvenció s'hi aplicarà el cànon que recullen els articles 13 i 17 de la Normativa d'ensenyaments propis de la Universitat d'Alacant (BOUA 27/01/2023).

No obstant això, i de manera excepcional, el CFP-UA podrà autoritzar imports diferents per a una MCDU, sempre que es justifique degudament, i segons els recursos, equipaments o condicions específiques necessàries per a la impartició de la formació.

7-            AJUDES A MATRÍCULES DE MCDU PER CRITERIS DE NECESSITAT SOCIOECONÒMICA

En virtut del Pla Microcreds, i d'acord amb la Resolució de la Conselleria per a l'execució del Pla MCDU, s'ha assignat a la UA una partida específica per un import de 81.492,48 euros per a finançar a un 25 % de l'alumnat de les MCDU, mentre hi haja disponibilitat.

Aquest 25 % de l'alumnat podrà, per tant, beneficiar-se d'un descompte en el 100 % de l'import de la matrícula si, a més de complir el requisit de l'edat, acredita pertànyer a un dels col·lectius inclosos en la normativa de la Universitat d'Alacant sobre la base del Decret 101/2024, de 2 d'agost, del Consell (DOGV de 12 d'agost), pel qual es regulen els preus públics dels serveis acadèmics i complementaris universitaris:

- Tenir la condició de membre d'una família nombrosa de categoria especial, que s'haurà d'acreditar mitjançant el títol oficial expedit per l'administració autonòmica, de conformitat amb el que disposa el Reial decret 1621/2005, de 30 de desembre, pel qual s'aprova el Reglament de la Llei 40/2003, de 18 de novembre, de protecció a les famílies nombroses.

- Tenir la condició de membre d'una família monoparental de categoria especial, que s'haurà de acreditar mitjançant el títol oficial expedit segons el que disposa el Decret 19/2018, de 9 de març, del Consell, pel qual es regula el reconeixement de la condició de família monoparental a la Comunitat Valenciana.

- Tenir un grau de discapacitat igual o superior al trenta-tres per cent (33 %), que s'haurà de acreditar en els termes previstos en el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social.

- Ser víctimes del terrorisme, així com els seus cònjuges, parelles de fet o persones que convisquen amb aquelles de manera permanent amb anàloga relació d'afectivitat o descendents del primer grau. L'estudiantat que s'aculla a aquesta disposició haurà d'aportar la corresponent resolució administrativa o judicial que els haja reconegut aquesta condició, de conformitat amb el que estableix la Llei 29/2011, de 22 de setembre, de reconeixement i protecció integral a les víctimes del terrorisme.

- Tenir la condició de víctimes de la violència de gènere, així com les seues filles i fills menors de 25 anys, i menors subjectes a la seua tutela, guarda o custòdia, a què fa referència la Llei orgànica 1/2004, de 28 de desembre, de mesures de protecció integral contra la violència de gènere, i que ho acrediten per qualsevol de les fórmules regulades en la normativa d'aplicació.

- Haver estat subjectes al sistema de protecció de menors o al sistema judicial de reeducació, així com en situació d'exclusió social i ho així acredite l'òrgan competent.

- Ser persona beneficiària de la prestació de l'ingrés mínim vital d'acord amb el que estableix la disposició addicional setena de la Llei 19/2021, de 20 de desembre, per la qual s'estableix l'ingrés mínim vital.

- Ser persona beneficiària de la renda valenciana d'inclusió d'acord amb el que disposa la Llei 19/2017, de la Generalitat, de renda valenciana d'inclusió.

Es podrà optar a aquestes ajudes mentre hi haja disponibilitat de fons en la partida destinada a aquest efecte i sempre que la pertinença a qualsevol dels col·lectius esmentats anteriorment estiga acreditada fefaentment mitjançant els mitjans que estableix la normativa de la Universitat d'Alacant i que estan recollits en la pàgina web del Centre de Formació Permanent.

8- JUSTIFICACIÓ DE LES DESPESES

a) Es podran realitzar i justificar despeses pels conceptes següents:

- Costos directes d'execució, que inclouen, entre d'altres, els següents:

- Direcció i coordinació.

- Despeses de professorat (en cas d'ensenyament en línia, es diferenciarà el format asíncron del síncron).

- Difusió i promoció específiques.

- Ús d'instal·lacions.

- Material per a l'alumnat

- Altres costos no considerats en els apartats anteriors, sempre que, de manera indubtable, responguen a la naturalesa de l'activitat subvencionada, siguen estrictament necessaris i es realitzen en el termini d'execució de l'activitat.

b) No seran subvencionables les despeses següents:

- Les despeses corrents de funcionament dels beneficiaris.

- Qualsevol despesa que no estiga directament relacionada amb el desenvolupament i l'execució de l'MCD, encara que s'efectue en el període d'execució concedit.

- Els impostos o taxes.

c) Qualsevol despesa que comporte IVA s'imputarà al 30 % obtingut pel pagament de les taxes acadèmiques i no a l'import de la subvenció obtinguda.

d) Procediment de justificació:

La justificació de les despeses s'ha de realitzar seguint els procediments administratius establits per la Universitat d'Alacant.

Els aspectes clau de la justificació són els següents:

a) Responsabilitat de justificació:

La unitat que gestione l'MCD serà la responsable de justificar totes les despeses finançades. La justificació haurà d'incloure la documentació necessària que acredite l'ús adequat dels fons.

b) Obligació de traspàs de fons no justificats:

En cas que no es justifique la totalitat dels fons assignats en concepte de subvenció, l'import no justificat haurà de ser reintegrat mitjançant el tràmit oportú d'acord amb les normatives financeres de la universitat.

c) Terminis de la justificació:

En el termini màxim d'un mes des de la finalització de l'MCDU, la unitat encarregada de la gestió haurà de presentar al CFP-UA un informe de l'execució del pressupost i una relació detallada de les despeses realitzades.

9             DURACIÓ DE LA SUBVENCIÓ/AJUDA

Es continuarà finançant la realització d'MCDU sempre que hi haja prou fons en les partides destinades a aquesta finalitat, en virtut del Pla Microcreds del Ministeri de Ciència, Innovació i Universitats i els Fons Next Generation de la UE.

10           CERTIFICACIÓ

Una vegada cursada i superada l'MCDU, l'estudiantat podrà obtenir el certificat corresponent de la UA a través d'UACloud.

Està prevista durant 2025 la certificació de les microcredencials universitàries cursades a través de la plataforma Europass.

11           VALORACIÓ DE LES SOL·LICITUDS I APROVACIÓ

Les sol·licituds d'MCDU, degudament presentades segons l'apartat 3 d'aquesta convocatòria, seran avaluades per una comissió del CFP-UA creada a aquest efecte, que verificarà que es compleixen els requisits exigits, resoldrà segons els criteris establits i comunicarà als proponents l'acceptació o no de la proposta.

La comissió de valoració estarà formada per:

- Vicerectora de Formació Permanent i Llengües o persona en qui delegue.

- Directora del Centre de Formació Permanent o persona en qui delegue.

- Secretari del Centre de Formació Permanent o persona en qui delegue.

- Administrador del Centre de Formació Permanent o persona en qui delegue.

Els criteris de valoració aplicables a les propostes presentades seran els següents: a) La col·laboració d'empreses, institucions o entitats externes a la UA en el disseny, el desenvolupament i la promoció de l'MCDU, fins a 1 punt. b) La inexistència de participació prèvia de la direcció acadèmica o del professorat en MCDU finançades pel Pla Microcreds, fins a 4 punts. c) El desenvolupament de metodologies que fomenten l'aplicabilitat de l'aprenentatge, fins a 1 punt. d) La innovació i l'originalitat de l'MCDU i del seu desenvolupament curricular, fins a 1 punt. e) L'ús del valencià en els components curriculars i vehiculars de l'MCDU, fins a 1 punt. f) La incorporació de la perspectiva de gènere en els components curriculars i vehiculars de l'MCDU, fins a 1 punt. g) L'ús de llengües diferents de les oficials de la Comunitat Valenciana en els components curriculars i vehiculars de l'MCDU, fins a 1 punt.

Una vegada publicada la resolució definitiva, les MCDU aprovades seran sotmeses a la CEFUA per a poder rebre informe favorable i, posteriorment, ser aprovades pel Consell de Govern de la UA.

Per a la sol·licitud de reconversió en MCDU d'un curs de Formació Contínua que ja haja obtingut l'informe favorable de la CEFUA i haja sigut aprovat pel Consell de Govern des de l'1 de gener de 2023, el CFP-UA examinarà el corresponent «Formulari de reconversió» i comprovarà que es compleixen els requisits per a la reconversió d'aquest curs en MCDU. Per als CFC aprovats amb anterioritat a aquesta data serà requisit indispensable presentar una nova proposta de microcredencial universitària a través de l'app «Ensenyaments propis»

Per a la concessió de la subvenció recollida en el Pla d'Acció per al Desenvolupament de Microcredencials Universitàries a Espanya del Ministeri de Ciència, Innovació i Universitats, es donarà prioritat a les microcredencials universitàries presentades la direcció i el professorat de les quals no hagen sigut beneficiaris de la subvenció amb anterioritat.

12           PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades en el formulari de sol·licitud, així com les contingudes en la documentació que l'acompanye, amb la finalitat de registrar i gestionar acadèmicament i administrativament la participació en la convocatòria. Les dades personals recollides també seran tractades amb finalitats estadístiques d'avaluació de qualitat i poder avaluar qualsevol aspecte referit a aquesta convocatòria.

La legitimació d'aquest tractament es basa en el compliment d'una missió d'interès públic, o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi. No es farà cap altra mena de cessions llevat que puga haver-hi obligació legal de fer-ho.

Les persones participants poden exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es>.

Podeu consultar la informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant en l'enllaç següent: <https://seuelectronica.ua.es/va/privacidad.html>.

13 RECURSOS LEGALS

Contra aquesta convocatòria i els actes administratius de la comissió de valoració es podrà interposar el recurs d'alçada previst en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes des de l'endemà de les seues publicacions o notificacions. El recurs es podrà interposar davant de l'òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 16 de gener de 2025

Rosabel Roig Vila

Vicerectora de Formació Permanent i Llengües





[Carretera Sant Vicent del Raspeig s/n  
03368 Sant Vicent del Raspeig - Alacant  
 Tel. 22 710 1637 - Fax 32 333 8979](https://www.google.es/maps/@66.064014,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12370&trk=tyah&trkInfo=tarId%0U5916967519829%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)